cyanic-selkie/wikianc huggingface dataset:
Mironis (filma)
Filma, kuras darbība norisinās 19. gadsimta beigās, vēsta par lēnprātīgu grāmatvedi Viljamu Bleiku, kurš bēg pēc kāda vīrieša slepkavības, un pats ir ievainots. Viņš sastop mīklainu indiāņu garu ceļvedi, sauktu par "Neviens" (Nobody), kurš uzskata, ka Bleiks ir angļu dzejnieka Viljama Bleika reinkarnācija. Neviens sagatavo Viljamu ceļojumam (iespējams, pēcnāves) garīgajā pasaulē.
Filmā, ko režisors ir nodēvējis par "psihedēlisko vesternu", ir iekļauti vesterna žanra savīti un sirreāli elementi. Filma pilnībā uzņemta melnbalta. Nīls Jangs komponēja skaņu celiņu, kurā dominē ģitāra ar daļām, kurās viņš improvizēja, skatoties filmas kadrus. Daudzi filmu ir uzskatījuši par galveno postmoderno vesternu. Tas ir salīdzināts ar Kormaka Makartija 1985. gadā izdoto romānu "Asiņainais meridiāns".
Aviekste
Aviekste ir Ogres labā krasta pieteka Ogres novadā. Sākas Madlienas pagastā ziemeļaustrumos no Zādzenes. Līkumojot tek pa Viduslatvijas nolaidenumu rietumu virzienā. Gultne gandrīz visā garumā, izņemot lejteci, pārrakta un iztaisnota. Lielākās pietekas ir Urga (kreisā) un Rozēna (labā). Lejtecē izbūvēta Aviekstes hidroelektrostacijas ūdenskrātuve. Lielākās apdzīvotās vietas krastos ir Krodzinieki un Aviekste. Upi šķērso autoceļš P80.
Jabhat Fateh al-Sham
Jabhat Fateh al-Sham (JFS) (ar, Jabhat fatḥ ash-Shām — 'Levantes iekarošanas fronte'), līdz pazīstamā kā Al-Nusra fronte un Jabhat Al-Nusra (ar, Jabhat an-Nuṣrah li-ahli ash-Shām — 'Uzvaras fronte Levantes tautai') ir ANO Drošības padomes un daudzu citu valstu atzīta teroristiska organizācija Sīrijā, kas radīta  kā starptautiskā teroristu tīkla Al-Qaida Sīrijas atzars. Al-Nusra fronte atdalījās no Al-Qaida un tika pārsaukta par Jabhat Fateh al-Sham.
Jabhat Fateh al-Sham ir iesaistīta Sīrijas pilsoņu karā un sadarbojas ar citiem Sīrijas opozīcijas spēkiem cīņā pret Bašāra al Asada valdību. Jabhat Fateh al-Sham spēki bija viena no ielenktajām grupām Halebas aplenkuma laikā. 2017. gada 28. janvārī apvienojās ar četrām citām kaujinieku grupām un pieņēma nosaukumu Tahrir al-Sham.
Cēsu Valsts ģimnāzija
Cēsu Valsts ģimnāzija ir valsts ģimnāzija, kas piedāvā divas pamatizglītības programmas (Humanitārā un sociālā (valodu) virziena; Matemātikas, dabaszinību un tehnikas (matemātika) virziena), un divas vidējās izglītības programmas — Matemātikas, dabaszinību un vispārizglītojošo mācību programmu. Ir iespēja apgūt trīs svešvalodas — angļu, krievu un vācu valodu.
Vēsture
Cēsu Valsts ģimnāzijas pirmsākumi izsekojami līdz 1825. gadam, kad skolotājs Alberts Holanders Vecbrenguļos nodibināja privāto skolu, kuru 1826. gadā pārcēla uz Bērzaini pie Cēsīm. 1837. gadā skolā atvēra visas ģimnāzijas klases un tā ieguva Bērzaines ģimnāzijas nosaukumu. Kad Baltijas pārkrievošanas laikā 1892. gadā ģimnāziju slēdza, Kārlis Millers Cēsīs atvēra savu privāto reālskolu zēniem, bet 1907. gadā Kristīne Apkalne dibināja Cēsu sieviešu ģimnāziju. 1912. gadā Millera privātskolai skolai piešķīra pilnas kroņa reālskolas tiesības.
Pēc Latvijas Republikas nodibināšanas Bērzaines ģimnāzijas ēkā 1920. gadā darbību uzsāka Cēsu Bērzaines Valsts vidusskola, no 1925. gada Cēsu Valsts vidusskola. 1929./30. m. g. Cēsu valsts vidusskolu pārdēvēja par Cēsu Valsts ģimnāziju, kuru 1938. gadā pārcēla uz jaunuzbūvētu ēku (projekta autors Indriķis Blankenbergs). Tobrīd Cēsu Valsts ģimnāzijā strādāja 25 pedagogi. Sevišķi pieminami Aleksandrs Skuja — konsekvents Jāņa Endzelīna sekotājs, fizikas skolotājs Eduards Celmiņš, ķīmijas un dabaszinību skolotājs, vairāku mācību grāmatu autors Jūlijs Traubergs. 1939. gada februārī skola ieguva Cēsu valsts Draudzīgā aicinājuma ģimnāzijas nosaukumu.
Pēc Latvijas okupācijas 1940. gadā to pārdēvēja par '''Cēsu 1. vidusskolu'''. 1942. gadā par Cēsu Valsts ģimnāziju, 1944. gadā atkal par Cēsu 1. vidusskolu. 1976. gadā uzsāka trīs jaunu korpusu būvi, tajā laikā skolā strādāja fizikas skolotājs, daudzu mācību grāmatu un metodisku izdevumu autors Gundaris Gailītis (PSRS Tautas izglītības darba teicamnieks), matemātikas skolotāja Marta Aļļe (Latvijas PSR Nopelniem bagātā skolotāja), matemātikas skolotājs, informātikas priekšmeta aizsācējs Cēsu rajonā Jānis Endele, mājturības skolotāja Rūta Rubene. 1991. gadā skolu sadalīja Draudzīgā Aicinājuma Cēsu Valsts ģimnāzijā un Cēsu 1. vidusskolā, kuru 1996. gadā nosauca par Cēsu pilsētas ģimnāziju. 2001. gadā skolas reorganizācijas rezultātā no skolas atdalīja Cēsu Pilsētas pamatskolu (1.—9. klases). Cēsu pilsētas ģimnāziju sadalīja proģimnāzijas klasēs (7.—9. klases) un ģimnāzijas klasēs (10.—12. klases). 2007. gadā skolu pārdēvēja par Cēsu Valsts ģimnāziju.
Aleksa Morgana
Aleksandra Patrīcija "Aleksa" Morgana (en; dzimusi Kalifornijas štatā, ASV) ir profesionāla amerikāņu futboliste, spēlē uzbrucējas pozīcijā, ASV izlases dalībniece. Pašlaik (2011) pārstāv Women's Professional Soccer klubu Western New York Flash.
Pēc teicami aizvadītas karjeras Kalifornijas Universitātē Bērkli, viņa 2011. gada draftā tika izvēlēta ar pirmo numuru. Viņu izvēlējās Western New York Flash klubs. ASV izlases sastāvā izcīnījusi 2008. gada Pasaules čempiones titulu U-20 izlases sastāvā un otro vietu 2011. gada FIFA Pasaules kausā nacionālās valstsvienības sastāvā. A. Morgana bija izlases jaunākā spēlētāja 2011. gada FIFA Pasaules kausā un viena no vārtu autorēm finālā.
FC Petrow
FC Petrow ir Latvijas telpu futbola komanda, kas dibināta 2012. gada 19. septembrī. Tās dibinātāji ir Latvijas telpu futbola un minifutbola entuziasti Mārtiņš Petrovs un Deniss Gaidukovs. FC Petrow piedalās gan Rīgas minifutbola čempionātā, gan Rīgas telpu futbola čempionātā un Latvijas Telpu futbola Virslīgā. FC Petrow ir divkārtējs Latvijas čempions telpu futbolā (2019/2020 un 2021/2022 sezonās), bijis sudraba un bronzas medaļu ieguvējs, uzvarējis Rīgas minifutbola čempionātā un ieguvis 2. vietu Latvijas minifutbola čempionātā. FC Petrow ir ieguvis Rīgas telpu futbola Kausu un ir uzvarējis Rīgas čempionātā telpu futbolā.
FC Petrow farmklubs ir FC Inter Star, kas ir uzvarējis gan Rīgas telpu futbola čempionātā, gan arī ieguvis godalogotas vietas Latvijas Telpu futbola 1. līgā.
Liturģija
Liturģija ir ierasti publiski pasākumi, ko praktizē reliģiska grupa pēc savas ticības, likumiem un tradīcijas.
Liturģija ir komunāla atbilde svētajam, izrādot uzslavu, pateicību, pielūgsmi un nožēlu. Īpaši liturģijas rituāli tiek veikti, saskaroties ar nozīmīgiem notikumiem dzīvē, piemēram, piedzimšanu, pieaugšanu, laulībām un nāvi. Šādos gadījumos tā tiek veidota saikne ar dievišķo, kā arī citiem kopienas pārstāvjiem. Par liturģijas aktivitātēm ir uzskatāms gan ģērbšanās stils, gan ēdiena pagatavošanas veids, gan kosmētikas lietošana, gan citas higiēnas prakses.
Dažas no pazīstamākajām reliģijām, kurās liturģijai ir nozīmīga loma, ir budisms, jūdaisms un kristietība. Kristietībā liturģija ir garīdznieka vadīta dievkalpojuma daļa, kurā lasa lūgšanas, evaņģēlija tekstu, dzied garīgas dziesmas, upurē vīnu un maizi.
The Walking Dead
The Walking Dead var būt:
Makarova
Makarova var būt:
Kouluņas pilsētcietoksnis
1987. gada janvārī Honkongas valdība paziņoja par apmetnes nojaukšanu. Pēc sarežģīta iedzīvotāju pārvietošanas procesa tika uzsākta nojaukšana, kura tika pabeigta 1994. gada aprīlī. 1995. gada decembrī apmetnes vietā tika atklāts Kouluņas pilsētcietokšņa parks. Ir saglabāti daži vēsturiski artefakti no apmetnes, ieskaitot tā pārvaldnieka ēku un atliekas no dienvidu vārtiem.
Wings 4 Sky Group
Wings 4 Sky Group (iepriekš K.S. AVIA) ir lidostā "Rīga" un lidostā "Jūrmala" bāzēts avio detaļu tirdzniecības, kā arī privāto un biznesa aviopārvadājumu uzņēmums. Aviosabiedrība nodrošina aviotehnikas labošanu un detaļu tirdzniecību, privātos pārvadājumu, kā arī ir viens no partneriem lidostas "Jūrmala" izveidē un attīstībā. Tā saistīta arī ar unikālu dzīvnieku pasaules formās krāsotas aviotehnikas muzeja "Avio Zooparks" izveidi kā arī civilās aviācijas pilotāžas grupu "Baltic Bees".
Skandāli
Uzņēmums «K.S.Avia» Ārlietu ministrijai prasīja atļauju helikopteru MI 8 detaļu sūtīšanai uz Jemenu, taču sniedza nepatiesu informāciju, kam tās patiesībā domātas. Ministrija atteica licenci šīs kravas sūtīšanai, un ir ierosināta krimināllieta par dokumentu viltošanu un to izmantošanu. Uzņēmuma «K.S.Avia» vārds saistībā ar aizdomīgiem darījumiem izskanējis vairākkārt un uzņēmuma vadītāju Konstantīnu Soloduhu min skandalozajā Moldovas ieroču kontrabandas lietā.
Noviki (Robežnieku pagasts)
Noviki ir ciems Robežnieku pagastā, Krāslavas novadā. Atrodas 308 km attālumā no Rīgas.
Apdzīvotā vieta atrodas pie autoceļa V629.
Horvats
Horvats var būt:
Ebreju alfabēts
Ebreju alfabēts (, Alephbet 'Ivri) ir rakstības sistēma, kuru izmanto ivrita un citu ebreju valodu pierakstīšanai.
Gžegožs Lato
Gžegožs Boļeslavs Lato (pl, dzimis ) ir bijušais Polijas futbolists un futbola treneris, spēlēja uzbrucēja pozīcijā, bijis Polijas futbola izlases dalībnieks.
Lato ir viens no pazīstamākajiem poļu zelta paaudzes futbolistiem 70. un 80. gados. Ar Stal Mielec komandu divreiz uzvarējis Ekstraklasa turnīrā. Spēlējis arī Beļģijā un Meksikā.
Pēc spēlētāja karjeras beigām kļuvis par treneri. Strādājis ASV, Polijā un Grieķijā.
Esot Demokrātiskās kreiso savienības biedrs, Lato no 2001. līdz 2005. gadam bijis Polijas senators no Žešovas reģiona.
No 2008. līdz 2012. gadam bijis bijis Polijas Futbola asociācijas prezidents.
Spēlētāja karjera
Stal Mielec
Atlante
Polija
Individuālie sasniegumi
Džordža Floida nāve
2020. gada 25. maijā afroamerikānis Džordžs Floids (en) tika nogalināts Mineapolisā, Minesotas štatā. Aresta laikā policists Dereks Šovens (Derek Chauvin) 8 minūtes un 46 sekundes turēja piespiestu savu ceļgalu uz Floida kakla. Floidam uzlika rokudzelžus un viņš gulēja ar seju pret asfaltbetonu. Trīs minūtes viņš gulēja bez dzīvības pazīmēm. Notikuma vietā atradās vēl 3 policijas virsnieki, kuri ierobežoja Floida kustības un neļāva apkārtējiem iejaukties aizturēšanā. Vēlāk notikuma vietā tika izsaukta ātrās palīdzības brigāde, kas aizveda Floidu uz tuvāko slīmnīcu, kur konstatēja viņa nāvi. . Pēc 3. jūnijā publicētajām autopsijas rezultātiem, Floida nāves cēlonis bija gūtās traumas aizturēšanas brīdī. Vēl atklājās, ka Floids ir inficēts ar COVID-19. 9. jūnijā Hjūstonā notika Dž. Floida bēres.
Policiju izsauca veikala Cup Foods darbinieks, kurš apsūdzēja Floidu mēģinājumā iegādāties cigaretes ar viltotu 20 dolāru banknoti. The New York Times apkopojis vairākus videoierakstus, kuros redzami notikumi, kas risinājās mazāk par pusstundu. Laikraksta sagatavotajā video redzams, kā Floidu aizturējušie policisti vairākas reizes pārkāpj Mineapolisas policijas departamenta noteikumus, izraisot aizturētā nāvi. Video redzams un dzirdams, kā roku dzelžos saslēgtais Floids ir nogāzts zemē un saka, ka nevar paelpot, uz ko policistiem norāda arī vairāki aculiecinieki, tomēr policijas darbinieki nereaģē. Nākamajā dienā Mineapolisas policijas departaments atbrīvoja visus četrus aizturēšanā iesaistītos policistus no darba. 29. maijā Derekam Šovenam tika izvirzītas apsūdzības Floida nonāvēšanā.
Džordža Floida nāve izraisīja afroamerikāņu kopienas rīkotus protestus pret policijas vardarbību vairākās ASV pilsētās, kas vietām pārvērtās masu nekārtībās un grautiņos. 31. maijā ASV varasiestādes izsludināja komandantstundu. Protestu laikā tika aizturēti vairāk nekā 4000 cilvēku.
Dāvis Spriņģis
Dāvis Spriņģis (dzimis Tukumā) ir latviešu bobslejists, stūmējs. 2022. gada ziemas olimpisko spēļu dalībnieks kā Oskara Ķibermaņa ekipāžas stūmējs.
Karjera
2012. gadā Dāvis Spriņģis kļuvis par Eiropas junioru čempionu karatē, bet jau pēc gada startējis slam dunk konkursā Ghetto Games festivāla ietvaros. 2014. gadā kļuvis par stūmēju bobslejā.
Pasaules kausa sacensībās pirmoreiz startēja Īglsas trasē četrinieku sacensībās Uģa Žaļima pilotētajā ekipāžā. Vēlāk startējis kopā ar pilotu Ralfu Bērziņu. Pasaules čempionātā debitēja 2019. gadā Vistleras trasē divnieku sacensībās Ralfa Bērziņa pilotētajā ekipāžā un ieņēma 21. vietu. Karjeras turpinājumā startējis arī ar pilotiem Oskaru Melbārdi un Oskaru Ķibermani. Ķibermaņa pilotētajā četrinieku ekipāžā 2020. un 2021. gada Pasaules čempionātos ieņēma 4. vietu.
2022. gada ziemas olimpiskajās spēlēs kā Oskara Ķibermaņa ekipāžas stūmējs ieņēma 5. vietu četrinieku sacensībās.
2013.—2014. gada Latvijas hokeja Virslīgas čempionāts
2013.—2014. gada Latvijas čempionāta sezona bija 23. Latvijas Virslīgas hokeja čempionāta sezona. Sezona sākās 2013. gada 7. septembrī un noslēdzās 2014. gada 27. martā.
Starpsezonā līgai pievienojās divas jaunas komandas - HK Kurbads un HK Daugavpils. Tieši HK Kurbads regulāro sezonu noslēdza pirmajā vietā, taču izslēgšanas kārtas finālsērijā tās sestajā spēlē pārāki bija Rīgas "Prizma" hokejisti.
Ķēriens
"Ķēriens" (en) ir 2000. gada Apvienotās Karalistes un ASV kriminālkomēdija. Filmas režisors un scenārija autors ir Gajs Ričijs. Filmā galvenās lomas atveido Benisio del Toro, Deniss Farina, Vinnijs Džonss, Breds Pits, Rade Šerbedžija un Džeisons Steitems.
Filmas darbība norisinās Londonā, un tajā ir ietverti divi savstarpēji saistīti sižeti: viens no tiem ir saistīts ar zagta dimanta meklēšanu, bet otrs ir par boksa promoteru, kurš nonāk nepatikšanās, kas iesaistās ar kādu noziedznieku, lai viņš piedalītos sarunātā cīņā.
"Ķēriens" pirmizrāde notika. Tā saņēma galvenokārt pozitīvas kritiķu atsauksmes.
Hanko kara bāze (1940—1941)
Hanko kara bāze (ru) bija Otrais pasaules kara laikā izveidota PSRS militārā bāze Somijas Hanko pussalā pie Somu līča, kuru tā ieguva pēc Ziemas kara 1940. gada martā. Turpinājuma kara laikā 1941. gada jūnijā Sarkanā armija no kara bāzes uzbruka Somijas karaspēkam, taču pēc sakāves kaujās pret Vācijas karaspēku Igaunijā bija spiesta 1941. gada decembrī bara bāzi evakuēt.
Priekšvēsture
Pēc Molotova—Ribentropa pakta slepenā papildprotokola parakstīšanas 1939. gada 23. augustā PSRS uzskatīja Baltijas valstis (Somiju, Igauniju un Latviju, bet ne Lietuvu) par savu «ietekmes sfēru». 1939. gada 24. septembrī Vjačeslavs Molotovs pieprasīja Igaunijai parakstīt savstarpējās palīdzības līgumu. Pēc tam, kad 1939. gada 28. septembrī parakstītajā Padomju-vācu draudzības un robežu demarkācijas līgumā arī Lietuva tika iekļauta PSRS ietekmes sfērā, 29. septembrī līdzīgu prasību saņēma Lietuvas valdība, bet 30. septembrī šādu prasību saņēma arī Latvijas valdība.
5. oktobrī arī Somijas valdība saņēma priekšlikumu sākt Maskavā sarunas par atteikšanos no Somu līča salām (Suursaari, Tytärsaari, Koivisto) un Karēlijas daļas, kuru gaitā parādījās prasība uz 30 gadiem iznomāt militāro bāzi Hanko pussalā. Kad Somijas valdība novembrī atteicās parakstīt šīs prasības, sākās Ziemas karš.
Ziemas karš
Tūlīt pēc kara pieteikšanas 1939. gada 1. decembrī padomju kara flotes kreiseris "Kirovs" no Liepājas karostas veica uzbrukumu Somijas krasta apsardzes baterijai Rusāres (Russarö) salā, sagraujot piestātni, kazarmas un bāku, bet bija spiests atkāpties pēc somu lielgabala šāviņa tieša trāpījuma. Ziemas kara laikā Hanko atradās PSRS bumbvedēju lidojumu maršrutā no Igaunijas karabāzēm Hījumā un Sāremā uz Turku un Tamperes pilsētām. Ja laika apstākļu dēļ uzbrukumi šīm pilsētām bija neveiksmīgi, bumbvedēji nometa kravu uz Hanko. Tā bija visvairāk bombardētā Somijas pilsēta, līdz 1940. gada februārim to bombardēja 72 reizes.
1940. gada 12. martā parakstītajā Maskavas miera līgumā, kas izbeidza Ziemas karu, Somija apņēmās uz 30 gadiem iznomāt Padomju Savienībai 115 kvadrātkilometru lielu nomas zonu, kas ietvēra Hanko pussalu un apmēram 400 salas. 1940. gada 22. martā Hanko nodeva PSRS rīcībā.
Bāzes būve
Somijai atņemtajā teritorijā atradās Hanko osta un Rusāres salas cietoksnis. Pirmais bāzes vadītājs bija kontradmirālis Sergejs Belusovs, kuru drīz nomainīja ģenerālmajors Aleksejs Jeļisejevs. Gatavojoties Baltijas valstu okupācijai, no 1940. gada 12. jūnija Hanko kara bāzē stacionētie PSRS Baltijas kara flotes kuģi piedalījās Igaunijas piekrastes blokādē. 1940. gada 20. jūnijā iznāca PSRS Aizsardzības komitejas pavēle par Somu jūras līča rietumu daļas aizsardzības pastiprināšanu (Об утверждении организации КБФ и мероприятиях по усилению обороны западных районов Финского залива) un pretgaisa aizsardzības organizēšanu Hanko pussalā, Sāmsalā, Dagdas salā un Kurzemes piekrastē (меры для создания организации ПВО на полуострове Ханко и обеспечения строительства береговой обороны на островах Эзель, Даго и южном побережье Ирбенского пролива). Padomju Savienība uzsāka spēcīgas militārās bāzes būvi Hanko, kas ne tikai kontrolēja jūras satiksmi Somu līcī, bet plānotajā karā pret Somiju bija paredzēta kā placdarms iebrukumam tās dienvidrietumu daļā. Tiek lēsts, ka bāzē izvietoja aptuveni 30 000 PSRS karavīru.
Evakuācija
1941. gada septembrī, kad Vērmahts okupēja visu Igauniju, Padomju Savienība bija spiesta sākt evakuēt Hanko bāzi. 7. oktobrī Somijas armijas virspavēlnieks Karls Gustavs Mannerheims ar skaļruņu palīdzību krieviski vērsās pie Hanko kara bāzes karavīriem ar aicinājumu padoties. Vietējās avīzes Красный Гангут līdzstrādnieki uzrakstīja rupjībām pilnu atbildi (Ответ защитников Ханко барону Маннергейму), ko ar skrejlapām izkaisīja Sarkanās armijas karavīriem. Līdz 2. decembrim Hanko karabāzi atstāja 27 809 Sarkanās armijas karavīri, tomēr 4 987 (17,8 %) evakuācijas laikā gāja bojā.
Pēc Parīzes miera līguma parakstīšanas 1947. gadā PSRS oficiāli atteicās no Hanko bāzes.
Sānu jauktais kauls
Sānu jauktais kauls (Mixilaterale) saīsinājumā (MxL) ir pāra bruņu plātnes, kas no labās un kreisās puses klāj antiarhu rumpja muguras puses aizmugurējo sānu daļu, un kopā ar citiem rumpja kauliem veido rumpja vidukļa kārbu. MxL ir izveidojies, saaugot kopā diviem kauliem — pakaļējam sānu-muguras kaulam (PDL) un pakaļējam sānu kaulam (PL). Saaugšanas pakāpe dažādiem antiarhiem ir atšķirīga. Asterolepjiem un botriolepjiem kauli saaug pilnībā un uz iekšējās virsmas saaugšanas šuve nav pamanāma. Uz ārējās virsmas ir vērojama vaga, jo starp šiem abiem kauliem iet zivju sānu līnija. Bisakantiem PDL un PL ir saauguši tikai īsā posmā kaula aizmugurējā daļā. Remigolepjiem un agrīnajiem antiarhiem šie kauli vispār nesaaug un sānu jaukto kaulu neveido. Piemēram, asterolepjiem šo kaulu saaugšana notiek augšanas procesā, un juvenīlajām formām PDL un PL kauli nav vēl saauguši.
MxL mediāli robežojas priekšā ar priekšējo vidējo muguras kaulu (AMD), bet aizmugurē ar pakaļējo vidējo muguras kaulu (PMD). Gar priekšējo malu MxL robežojas ar priekšējo sānu-muguras kaulu (ADL) augšdaļā un priekšējo vēdera-sānu kaulu (AVL) apakšdaļā. Gar apakšējo malu MxL robežojas ar pakaļējo vēdera-sānu kaulu (PVL). Saskares punktos, kur saskaras šuves ar dažādiem kauliem, uz MxL veidojas stūri. Lielākajai antiarhu daļai muguras-sānu riba (dlr), kas šķir vidukļa kārbas muguras sienu no sānu sienas, iet virs sānu līnijas kanāla, un tikai bisakantiem tā atrodas uz PL plātnes zem sānu līnijas.
Plātnes saaugšanas šuve ar citiem rumpja kauliem ir samērā plata un gluda. Parasti pārējie vidukļa kārbas kauli uzguļ MxL plātnei, taču atsevišķiem antiarhiem (remigolepjiem, botriolepjiem, bisakantiem, gerdalepjiem) uz AMD kaula aizmugurējās daļas var uzgult virsū MxL plātnes šuve. MxL stūros saaugšanas šuve ir šaura, bet tālāk starp stūriem tā paplatinās. Tāpat arī kaula aizmugurē no stūriem tā paplatinās līdz vietai, kur iet aizmugurējais šķērseniskais ķīlis, un aiz tā strauji sašaurinās, bet pie aizmugurējās malas izzūd.
Staigājošie miroņi
"Staigājošie miroņi" (en) ir amerikāņu šausmu/drāmas seriāls, kura idejas autors ir Frenks Darabons. Seriāls ir balstīts uz komiksu sēriju ar tādu pašu nosaukumu. Seriālā piedalās Endrū Linkolns, kas tēlo šerifa palīgu Riku Graimsu, kurš ir pamodies no komas un saprot, ka pasauli ir pārņēmuši cilvēku miesu ēdoši un staigājoši miroņi (walkers). Viņš dodas savas ģimenes meklējumos un sastopas ar vairākiem citiem izdzīvojušajiem. Pirmā sērija tika pārraidīta 2010. gada 31. oktobrī kabeļtelevīzijas kanālā AMC. Starptautiskā mērogā seriāls tika pārraidīts 2010. gada novembra pirmajās nedēļās FOX kanālos. Pēdējā sērija tika pārraidīta 2022. gada 20. novembrī. Kopumā ir izlaistas 11 sezonas un 177 sērijas.
Seriāls ir guvis plašus panākumus un ir saņēmis vairākas balvas, tai skaitā Zelta globusa balvu par labāko TV seriālu drāmu. Seriāls ir guvis arī labus reitingus. 2015. gadā tika izdots seriāla atvasinājums – Fear the Walking Dead.
Miro Heiskanens
Miro Heiskanens (fi, dzimis ) ir somu hokejists, spēlē aizsarga pozīcijā. Pašlaik (2023) Heiskanens pārstāv NHL komandu Dalasas "Stars". Iepriekš Heiskanens ir spēlējis Somijas hokeja līgas komandā HIFK.
Somijas hokeja izlases sastāvā ir spēlējis 2018. gada Pasaules čempionātā. 2022. gada Pasaules čempionātā izlases sastāvā izcīnīja zelta medaļu.
Mehāniskais pārvads
Mehāniskais pārvads ir ierīce mehāniskās enerģijas pārvadīšanai un pārveidošanai, to var veidot sviras, zobrati, vītnes, atsperes un citi mehānismi. Mehānisko pārvadu piemēri:
NG-15
NG-15 bija ASV uzņēmuma Northrop Grumman kravas kosmosa kuģa Cygnus (S.S. Katherine Johnson) Starptautiskās kosmosa stacijas (SKS) apgādes misija NASA programmā Commercial Resupply Services 2 (CRS-2). Kravas kuģis orbītā tika palaists 2021. gada 20. februārī, darbību beidza 2021. gada 2. jūlijā.
Kosmosa kuģis nosaukts par godu ASV matemātiķei Ketrīnai Džonsonei, kura nomira 2020. gadā. Viņa ir veikusi ASV kosmosa kuģu trajektoriju aprēķinus.
Derīgā krava
Kopējā kravas masa bija 3810 kg. Kosmosa kuģa hermētiskajā nodalījumā atradās 3734 kg kravas: lietas apkalpei (932 kg), rezerves daļas stacijas iekārtām (1413 kg), krava zinātniskajiem pētījumiem (1127 kg), datoru iekārtas (1 kg), ārpuskuģa aktivitāšu aprīkojums (24 kg), krava Krievijas segmentam (24 kg). Nehermetizētā krava bija 76 kg.
Kravā bija JAXA nanopavadoņu izmešanas iekārta J-SSOD 16 ar CubeSat 1U CubeSat pavadoņiem: TSURU, MAYA 2, GuaraniSat-1 (Paragvajas pirmais pavadonis), TAU-SAT, TUMnanosat (Moldovas pirmais pavadonis), Hirogari, RSP-01, WARP-01, Sanko.
Cygnus ārpusē bija piestiprinātas divas pavadoņu izmešanas iekārtas: Nanoracks NRCSD-E un SEOPS-LLC Slingshot, kas izmeta pavadoņus pēc tam, kad kuģis atstāja staciju. Slingshot bija ievietots pavadonis Gunsmoke-J un divi militārie pavadoņi. NRCSD-E bija ievietots pavadonis Dhabisat un daži ASV pavadoņi.
Lidojuma gaita
Cygnus tika palaists 17:36:50 UTC ar nesējraķeti Antares 230+ no Vidusatlantiskā reģionālā kosmoporta (MARS) starta laukuma LP-0A.
Raķetē bija arī deviņas ThinSat-2 kravas (katra no tām bija ar kabeļiem savienotas mazas derīgās kravas kastes), kas tika izstumtas no Antares otrās pakāpes 13 min pēc raķetes palaišanas. Paredzēts, ka pavadoņi Zemes atmosfērā ieies dažu dienu laikā. Katra ThinSat virkne ar masu 1 līdz 2 kg ir līdz 2 metriem gara. Šie kosmiskie aparāti netika iekļauti ASV pavadoņu katalogā, neskatoties uz to, ka tās atbilst tradicionālajiem kritērijiem, lai tās varētu uzskatīt par pavadoņiem.
4. un 5. maijā ar Dextre manipulatoru no stacijas External Stowage Platform platformas tika noņemta vecais akumulatoru bateriju bloks ar tā FRAM adapteru un pārvietots uz Cygnus ārējo pievienošanas vietu.
29. jūnijā ar Canadarm2 manipulatoru, ko vadīja lidojuma vadītāji no zemes, Cygnus tika atvienots no Unity moduļa. 16:32 UTC tas tika palaists brīvā lidojumā. Pēc tam kravas kuģis veica manevrus, paceļot orbītas augstumu, lai veiktu pavadoņu palaišanu. 29. jūnijā 22:50 UTC no Nanoracks NRCSD-E iekārtas tika izmesti nanopavadoņi IT-SPINS un MySat-2. 1. jūlijā no SEOPS LLC Slingshot iekārtas tika izmests pavadonis Gunsmoke-J 2 un vēl divi neindentificēti nanopavadoņi.
2. jūlijā kravas kuģis tika novadīts no orbītas; tas sasniedza atmosfēras blīvos slāņus un 01:30 UTC sadega virs Klusā okeāna dienvidu daļas.
Doksiciklīns
Doksiciklīns ir plaša spektra tetraciklīnu klases antibiotika, ko lieto baktēriju un noteiktu parazītu izraisītu infekciju ārstēšanai. To lieto bakteriālas pneimonijas, pinnes, hlamīdiju infekciju, Laima slimības, holēras, tīfa un sifilisa ārstēšanai. To lieto arī malārijas profilaksei kombinācijā ar hinīnu. Doksiciklīnu var lietot iekšķīgi vai injicējot vēnā (IV).
Biežākās blakusparādības ir caureja, slikta dūša, vemšana, sāpes vēderā un paaugstināts saules apdegumu risks. Lietošana grūtniecības laikā nav ieteicama. Tāpat kā citi tetraciklīnu klases līdzekļi, tas vai nu palēnina, vai iznīcina baktērijas, kavējot olbaltumvielu ražošanu. Tas nogalina malāriju, vēršoties pret plastīdas organellu — apikoplastu.
Doksiciklīns tika patentēts 1957. gadā un nonāca komerciālā lietošanā 1967. gadā. Tas ir iekļauts Pasaules Veselības organizācijas svarīgāko zāļu sarakstā. Doksiciklīns ir pieejams kā patentbrīvais medikaments. 2020. gadā tās bija 79. visbiežāk izrakstītās zāles Amerikas Savienotajās Valstīs ar vairāk kā 9miljons recepšu.
Izdzīvotība
Izdzīvotība ir spēja palikt dzīvam vai turpināt pastāvēt. Noteiktos kontekstos šim terminam ir specifiskāka nozīme.
Kentuki ceptā filma
"Kentuki ceptā filma" (en) ir 1977. gada komēdija, kuras režisors ir Džons Lendiss. Lomas tajā atveido Bills Biksbijs, Džordžs Leizenbijs, Evans Kims, Bons Sū Hans, Donalds Saterlends, Henrijs Gibsons, Berijs Denens un Agneta Ekemīra. Filmas pirmizrāde notika 1977. gada 10. augustā.
Filmai nav kopējā sižeta, tā sastāv no skečiem, kuros tiek parodētas dažādu žanru filmas, kā arī amerikāņu televīzija.
Šis ir pirmais Džima Ābrahāma kopdarbs ar brāļiem Džeriju un Deividu Zakeriem; vēlāk viņi režisēja un rakstīja scenārijus tādiem darbiem kā "Lidmašīna!" (1980), Police Squad! (1982), Top Secret! (1984) un filmu sērijai "Kailais ierocis".
Liene Dambiņa
Studējusi Latvijas Universitātē, Kopenhāgenas Universitātē un ieguvusi maģistra grādu veselības vadībā, absolvējot Rīgas Stradiņa universitātes un RISEBA kopīgi īstenoto programmu. Bērnu slimnīcas fondu vada kopš 2009. gada, bet Pusaudžu resursu centra valdes priekšsēdētājas amatā ir kopš tā dibināšanas 2018. gadā.
Noviki (Brigu pagasts)
Noviki ir ciems Brigu pagastā, Ludzas novadā. Atrodas 308 km attālumā no Rīgas.
Ebstorfas karte
Apraksts
No 30 pergamenta gabaliem sašūtās kartes diametrs bija 3,57 metrus liels. Tas glabājās senajā Ebstorfas klosterī netālu no Hamburgas un satur vairāk nekā 2300 attēlu un aprakstu latīņu valodā. Kartes oriģināls sadega Otrā pasaules kara laikā 1943. gadā, bet tika atjaunots 1953. gadā. Mūdienās karte ir pieejama digitalizētā formā.
Kartes autori vairāk uzmanības pievērsuši vietu aprakstiem, nevis ģeogrāfiskām proporcijām. Augšpusē attēlota Vecajā derībā aprakstītā paradīze, Noasa šķirsts un Bābeles tornis. Ietverti arī apraksti par amazonēm un citi sengrieķu mitoloģijas stāsti.
Vēsture
Ebstorfas klosteris dibināts Ziemeļu krusta karu laikā 1160. gadā kā Svētā Maurīcija vārdā nosaukts Premonstriešu mūku ordeņa, vēl kā Benediktiešu ordeņa klosteris. 1228. gadā pāvests Gregorijs IX atļāva Zemgales bīskapam Lambertam no Solrē izraudzīt savam misijas darbam vienu domkungu un vienu laicīgo brāli no katra premonstriešu ordeņa konventa vācu zemēs. 1229. gadā Magdeburgas domkungs, premonstriešu ordeņa loceklis Nikolajs fon Nauens tika ievēlēts par Rīgas bīskapu.
Peļu apgrauzto karti 1830. gadā atrada klostera noliktavā, neilgi pēc kartes atklāšanas neskaidru iemeslu dēļ kartes augšpusē tika izgriezts apmēram 50 × 60 cm liels pergamenta gabals, kas attēloja daļu no Indijas.
Avīkne
Avīkne, arī Avikna, Aviekne, vidustecē — Sudrabstrauts, ir upe Kurzemē, Vadakstes labā krasta pieteka Dobeles un Saldus novados. Sākas no meža meliorācijas grāvju sistēmas Uzliekņa purvā Lielauces paugurainē Lielauces pagasta ziemeļrietumos. Tek pa Vadakstes līdzenumu dienvidu virzienā. Lielākajā daļā tecējuma gultne regulēta, uzņem apkārtējo meliorācijas sistēmu ūdeņus. Lielākā pieteka Melnupe (labā). Šķērso autoceļu P96 un Glūdas—Reņģes dzelzceļu.
Kvēpenes ala
Kvēpenes ala atrodas Raiskuma pagastā Gaujas labā pamatkrasta piekājē lejpus Kvēpenes pilskalnam, 6 km lejpus Cēsu tilta. Ala ir izveidojusies sarkanīgā smilšakmenī. Ala atrakta, iztīrīta un izmērīta 1990. gadā, tās kopgarums bija ap 60 metriem.Tīrīšanas darbos piedalijās apmēram 25 cilvēki, viss populārākie cilvēki kuri piedalijās tīrīšanā bija Guntis Eniņš, Andris Grīnbergs un Ansis Ompanis. Līdzās galvenajai ieejai alā var iekļūt vēl pa divām ejām, viena atrodas mazliet uz augšu alai un ir mazliet šahtveidīga, otrā ir daudz šaurāka nekā otra, ejas augstums ir 30-50 cm.
10 metrus augšpus no Kvēpenes alas atrodas neliela nišveidīga ala, Mazā Kvēpenes ala. Kopā ar 2 metru garo sāna eju šīs alas garums ir 4,5-5 metriem, platums 2,5 metri un ieejas augstums 1,2 metri. Apmēram 1 km lejpus Kvēpenes alas iepretim Gaujas asajām līkumam Gaujas labajā pamatkrastā atrodas Kvēpenes Meža ala, garums 4 metri, platums pie ieejas ir 2,4 metri un augstums pie ieejas ir 1,6 metri.
Glens Veiss
Glens Veiss (en; dzimis ) ir amerikāņu televīzijas un tiešraižu producents un režisors.
Karjera
Glens Veiss ir saņēmis 14 Emmy balvas un sešas Amerikas režisoru ģildes balvas par dažādu balvu pasniegšanas ceremoniju producēšanu un režisēšanu, tostarp Tony balvas, Kenedija centra apbalvojumu un Amerikas Kinoakadēmijas balvas ceremonijām. Papildu tam viņš tika arī nominēts Amerikas producentu ģildes balvai.
Baxter
Baxter var būt:
Glens Veiss
Karjera
Veiss ir režisējis vairākus televīzijas raidījumus un tiešraides, tajā skaitā arī 16 Tony balvu un trīs Amerikas Kinoakadēmijas balvu ceremonijas, kā arī producējis un režisējis trīs Primetime Emmy balvu pasniegšanas ceremonijas. Vēl viņš ir režisējis sekojošas ceremonijas un šovus: 39. Kenedija centra apbalvojumu pasniegšanu, CableACE Award, Billboard Music Award, BET Award, Peter Pan Live!, Nickelodeon Kids' Choice Award, Dick Clark's New Year's Rockin' Eve, Live from Lincoln Center un American Music Award.
Karošknābji
Karošknābji jeb platknābja ibisi (Platalea) ir ibisu dzimtas (Threskiornithidae) pelikānveidīgo putnu ģints, kas apvieno 6 mūsdienās dzīvojošas sugas. Tā ir vienīgā ģints karošknābju apakšdzimtā (Plataleinae). Lielākā sugu dažādība mājo Vecajā pasaulē un Austrālijā, tikai sārtais karošknābis (Platalea ajaja) sastopams Amerikā. Latvijā sastopama viena karošknābju suga — karošknābis (Platalea leucorodia), kas Latvijā ir rets ieceļotājs.
Kopīgās īpašības
Mazākais ģintī ir melnsejas karošknābis (Platalea minor), kura ķermeņa garums ir apmēram 60—78 cm. Toties lielākais ģintī ir dzeltenknābja karošknābis (Platalea flavipes), kura ķermeņa garums ir 76—100 cm.
Bioloģija
Karošknābji parasti barojas seklās ūdenstilpēs, turpu šurpu šūpojot viegli pavērtu knābi. Līdzko kāds neliels ūdens radījums pieskaras knābja iekšpusei, tas aizcērtas ciet. Karošknābji ēd dažādus ūdens kukaiņus, moluskus un vardes. Lai arī šīs grupas sugas sastopamas gan saldūdens, gan viegli sāļās ūdenstilpēs, tās labprātāk izvēlas saldūdeni. Karošknābji veido monogāmus pārus uz vienu sezonu. Tie ligzdo kolonijās, kas jauktas ar citiem ūdensputniem, piemēram, ibisiem un gārņiem. Ligzdai ir sekla bļodas forma vai tā veidota kā platforma, kas būvēta no žagariem, zāles un niedrēm. To būvē mātīte, bet tēviņš pienes materiālus. Tā parasti atrodas kokā tuvu krasta līnijai. Dējumā visbiežāk ir 3 baltas olas. Perē abi vecāki un par mazuļiem arī rūpējas abi vecāki. Putnēnu knābis ir taisns un īss, un īpatnējo formu tas iegūst, tikai putniem pieaugot.
Sistemātika
Karošknābju apakšdzimta (Plataleinae)
Misbaranova
Vēsture
Stacija izveidota kā 1986. gadā kā Arktikas un Antarktikas zinātniski pētnieciskā institūta (AANII) lauka pētniecības bāze Prima. Stacijai attīstoties, tajā vienlaicīgi varēja strādāt ap 100 cilvēku. Stacijā bija dzīvojamās ēkas, ēdnīca, ambulance, laboratoriju kompleksi, dažādas darbnīcas, elektrostacija. Pie stacijas bija izbūvēts helikopteru lidlauks un ziemas lidlauks, kurš varēja uzņemt arī lielizmēra lidmašīnas Il-76 un An-22.
1991. gadā sakarā ar finansējuma trūkumu zinātniskās programmas stacijā slēdza, bet tā turpināja darboties kā Misbaranovas tūrisma bāze, kas nodrošināja tūristu transportēšanu ar helikopteriem uz Ziemeļpolu un atpakaļ. Līdz 1996. gadam, kad bāzi slēdza, tajā tika apkalpoti ap 200 ārzemju tūristu.
Lai arī stacijas atjaunošanu AANII plānoja jau kopš 2007. gada, tās atvēršana notika pēkšņi 2013. gadā, kad nācās steigšus evakuēt dreifējošo polārstaciju Severnij Poļus 40, zem kuras sāka sairt ledus. Stacijas personālu un aprīkojumu tika izlemts evakuēt uz tobrīd slēgto Misbaranovas bāzi, kura steidzamības kārtā tika atkonservēta. Vēlāk stacijā tika uzbūvētas vairākas jaunas ēkas, atjaunots helikopteru lidlauks.
Stacijas platuma grādos ir gara polārā nakts (no 22. novembra līdz 22 februārim) un polārā diena (no 22 aprīļa līdz 22. augustam). Gaisa temperatūra vasarā no 0 līdz +4 °C, ziemā — no -25 līdz -40 °C. Raksturīgi stipri vēji 10-15 m/s, vētras līdz 50 m/s. Augsne vasarās atkūst 30-40 cm dziļumā.
Stacijā tiek īstenotas pētniecības programmas glacioloģijā, okenoloģijā, klimatoloģijā, ģeofizikā, zooloģijā, botānikā; tā ir viena no globālā CryoNet tīkla stacijām.
Vilčektāle
Austrijas Arktiskā pētniecības stacija (de) vai Vilčektāle (de — ‘Vilčeka ieleja’) ir bijusī Pirmā Starptautiskā polārā gada Austroungārijas polārstacija Jana Majena salā Atlantijas okeāna ziemeļos. Ekspedīciju finansēja un pārraudzīja grāfs Hanss Vilčeks (Hans Wilczek).
Vēsture
Stacija tika ierīkota salas ziemeļrietumu piekrastē Marijas Mušas līča krastā Bērenberga pakājē. Ekspedīcija salā tika nogādāta 1882. gada 13. jūlijā ar tvaikoni Pola. Ekspedīcijas sastāvā bija 14 cilvēki, galvenokārt Austrijas kara flotes virsnieki un jūrnieki; tās vadītājs bija Egīls fon Volgemūts. Visi tās dalībnieki bija brīvprātīgie. Ekspedīcija tika pienācīgi aprīkota un nodrošināta ar proviantu diviem gadiem, tajā skaitā līdzekļiem pret cingu.
Stacijas projekts tika izstrādāts speciāli piemērojot to salā valdošajiem klimatiskajiem apstākļiem — aukstumam, stiprai snigšanai un brāzmainam vējam. Pēc Vīnes inženiera Folknera projekta tika izgatavotas saliekamas ēkas smailas arkas formā, kas līdzinājās apgāztiem kuģu korpusiem. Atsevišķas ēkas savā starpā bija savienotas ar segtām pārejām. Astronomiskā observatorija un citu instrumentu ēkas, kā arī rezerves pārtikas un munīcijas noliktavas tika uzbūvētas atstatus. Ēkas pēc ekspedīcijas beigām netika nojauktas. Kad salu 1892. gadā apmeklēja franču-austriešu ekspedīcija Šarla Rabo vadībā, tā joprojām bija neskarta.
Stacijā tika veikti meteoroloģiskie, magnētiskie, astronomiskie un ziemeļblāzmas novērojumi starptautiskās programmas ietvaros, kā arī ģeodēziskie, hidrogrāfiskie un dabaszinātņu (zooloģijas, botānikas un mineraloģijas) pētījumi. Pētījumu programma tika īstenota no 1882. gada 1. augusta līdz 1883. gada 1. septembrim. Ekspedīcija pilnā sastāvā atgriezās mājās 1883. gada 26. oktobrī.
Otrā Starptautiskā polārā gada laikā (1932-1933) stacijā, daļa no kuras joprojām bija izmantojama, 14 mēnešus strādāja Austrijas ekspedīcija Hanss Tolners, Rūdolfs Kaničeiders un Frics Kopfs.
Krievu—zviedru karš (1788—1790)
Krievu—zviedru karš (1788—1790) (ru; sv) bija viens no krievu—zviedru kariem, kas notika līdztekus Krievu—austriešu—turku karam (1787—1792) un Dāņu—zviedru karam (1788).
Norise
Jau 1773. gadā Krievija bija noslēgusi militāru savienību ar Dāniju. Zviedrijas karalis Gustavs III noslēdza savienību ar Osmaņu impērijas sultānu un 1788. gada 21. jūnijā (2. jūlijā) bez Riksdāga piekrišanas mēģināja Krievijas Impērijai atkarot Savonlinnas cietoksni Karēlijā. Krievijas vēstnieks Kopenhāgenā pieprasīja Dānijai uzbrukt Zviedrijai. Krievijas ķeizariene Katrīna II nosūtīja uz Karēliju ģenerāli Oto Heinrihu Īgelštrēmu.
Pēc vairākām jūras kaujām karš beidzās ar Verelas (fi) miera līguma parakstīšanu 1790. gada 3. (14.) augustā par pirmskara robežu saglabāšanu.
Neretas iela (Jūrmala)
Neretas iela ir iela Jūrmalā, Mellužu apkaimē. Neretas iela sākas krustojumā ar Poruka prospektu un beidzas krustojumā ar Strēlnieku prospektu. Kopējais ielas garums ir 150 metri, tā ir klāta ar grants segumu. Ielā ir savrupmāju un vasarnīcu apbūve.
Mstislavs Vladimirovičs
Mstislavs Vladimirovičs (uk) var būt:
Belkovščizna
Belkovščizna, arī Belkauski, ir ciems Krāslavas novada Grāveru pagastā. Izvietojies pagasta dienvidu daļā 9,5 km no pagasta centra Grāveriem, 16 km no novada centra Krāslavas un 255 km no Rīgas.
Apdzīvotā vieta izvietojusies nomaļus no autoceļa P62.
Pirms 2009. gadā noslēgtās administratīvi teritoriālās reformas atradās Krāslavas rajonā.
Jurijs Vauļins
Jurijs Vauļins (ru; dzimis ) ir bijušais padomju, vēlāk Latvijas bokseris, 1987. gada Eiropas čempions, PSRS čempions un PSRS čempionātu medaļnieks, Starptautiskās klases sporta meistars.
Dzīvesgājums
Jurijs Vauļins dzimis 1963. gadā Rīgā. Viņa pirmais treneris bija Vladislavs Dzenis. 1984. gadā beidzis Latvijas Valsts fiziskās kultūras institūtu. Vauļins uzvarēja 1987. gada PSRS un Eiropas čempionātā. 1989. gada decembrī izceļoja uz ASV, kur savu boksa karjeru turpināja profesionāļos. Viņš savā profesionālajā karjerā piedalījās 16 cīņās, no kurām 3 zaudēja.
1997. gadā šova "UFC 14" ietvaros Vauļins piedalījās arī vienā MMA cīņā pret Džo Mareiru, kuram zaudēja pēc punktiem.
Noviki (Isnaudas pagasts)
Noviki ir ciems Isnaudas pagastā, Ludzas novadā. Atrodas 283 km attālumā no Rīgas.
Ciema apkārtnē atrodas Oču ezers.
Houpa Solo
Houpa Amēlija Solo (en; dzimusi ) ir ASV bijusī profesionālā futboliste, spēlēja vārtsardzes pozīcijā, ASV izlases dalībniece. Futbolistes karjeras laikā viņa pārstāvēja vairākus Women's Professional Soccer klubus, kā arī bija ASV sieviešu izlases pamatsastāva vārtsargs.
Profesionāles karjeru Solo uzsāka 2003. gadā Philadelphia Charge sastāvā. Viņa ir spēlējusi arī Zviedrijā un Francijā.
Ar ASV izlasi Solo izcīnīja divas zelta medaļas Olimpiskajās spēlēs, trešo vietu 2007. gada FIFA Pasaules kausā un 2. vietu 2011. gada FIFA Pasaules kausā.
Transcendence (filma)
"Transcendence (en) ir 2014. gada ASV zinātniskās fantastikas trilleris, kura režisors ir Volijs Pfisters. Galvenās lomas atveido Džonijs Deps, Morgans Frīmens, Rebeka Hola, Keita Mara, Kilians Mērfijs, Kols Hauzers un Pols Betānijs. Filmas pirmizrāde notika Ņujorkā.
Zinātnieks Vils Kasters izpēta mākslīgo intelektu, tomēr šai izpētei ir bīstamas sekas pēc tam, kad viņa apziņa tiek augšuplādēta vienā no mākslīgā intelekta programmām.
Nīcas iela (Jūrmala)
Nīcas iela ir iela Jūrmalā, Ķemeru apkaimē. Nīcas iela sākas krustojumā ar V. Purvīša ielu un beidzas pie Jūrmalas pilsētas robežas. Kopējais ielas garums ir 190 metri, tā ir klāta ar grants segumu. Nīcas ielā satiksmes kustība norit vienā joslā. Ielā ir savrupmāju un vasarnīcu apbūve.
Jūrmalas Mākslas skola
Jūrmalas Mākslas skola ir Jūrmalas pilsētas domes dibināta izglītības iestāde profesionālās ievirzes mākslas izglītības programmu un interešu izglītības programmu īstenošanai. Blakus ēkā atrodas Jūrmalas Mūzikas vidusskola.
Vēsture
Jūrmalas Mākslas skola ir dibināta 2002. gada 6. novembrī uz Jūrmalas mākslinieciskās jaunrades nama bāzes, blakus agrākajai Dubultu ģimnāzijas ēkai Strēlnieku prospektā 32, kurā ilgstoši atradās Dubultu bibliotēka.
Zinātniskās fantastikas filma
Zinātniskās fantastikas filma ir filmu žanrs, kurā tiek izmantoti spekulatīvi, hipotētiski zinātnē balstīti procesi, tehnoloģijas, varoņi, kas zinātnē nav pieņemti, piemēram, ārpuszemes dzīvība, kosmosa kuģi, roboti, kiborgi, dinozauri, mutanti, starpzvaigžņu ceļojumi, ceļošana laikā vai citas tehnoloģijas. Zinātniskās fantastikas filmas bieži tiek izmantotas, lai aplūkotu dažādus politiskus, sociālus vai filozofiskus jautājumus.
Jānis Plotnieks
Scenāriji
Filmām:
Zinātniskās fantastikas filma
Žanrs pastāv jau kopš mēmā kino laikiem, kad Žoržs Meljess radīja filmu "Ceļojums uz Mēnesi" (1902), kurā izmantoja inovatīvus specefektus. Nākamais nozīmīgais zinātniskās fantastikas žanra darbs (arī viena no pirmajām žanra pilnmetrāžas filmām) ir Frica Langa "Metropole" (1927). No 1930. līdz 1950. gadiem zinātniskās fantastikas filmas bija pārsvarā mazbudžeta B klases filmas. Pēc Stenlija Kubrika filmas "2001: Kosmosa odiseja" (1968) zinātniskās fantastikas filmu žanru sāka uztvert daudz nopietnāk. 1970. gadu beigās liela budžeta zinātniskās fantastikas filmas, kas piepildītas ar specefektiem, kļuva populāras skatītāju vidū pēc Džordža Lūkasa filmas "Zvaigžņu kari: Jaunā cerība" (1977) iznākšanas. Mūsdienās zinātniskās fantastikas filmas ir liela budžeta filmas, kas piesaista lielu auditoriju.
1900.—1920. gadi
Zinātniskās fantastikas filmas parādījās mēmā kino laikmeta sākumā, parasti kā īsfilmas, kas uzņemtas melnbaltā krāsā, dažreiz ar krāsu tonējumu. Filmu tēmas parasti bija tehnoloģijas, un tās bieži bija paredzētas humoristiskas. 1902. gadā Žoržs Meljess radīja filmu "Ceļojums uz Mēnesi" (1902), kas parasti tiek uzskatīta par pirmo žanra filmu. Filmā attēlots kosmosa kuģa ceļš uz Mēnesi. Daudzas pirmās zinātniskās fantastikas žanra filmas kombinēja kopā ar šausmu filmas žanru, piemēram, 1910. gada filma "Frankenšteins" (Frankenstein), kas balstīta uz Mērijas Šellijas romānu un 1920. gada filma Dr. Jekyll and Mr. Hyde, kas balstīta uz Roberta Luisa Stīvensona romānu. 1916. gadā tika uzņemta zinātniskās fantastikas piedzīvojumu filma "20 000 ljē pa jūras dzelmi" (20,000 Leagues Under the Sea), kas balstīta uz pazīstamo Žila Verna romānu. 1920. gados Eiropas kino veidotāji izmantoja zinātniskās fantastikas žanru, lai stāstītu par dažādām sociālām problēmām, kā to var redzēt, piemēram, vācu filmās "Metropole" (1927) un "Sieviete Mēnesī" (1929). Citas pazīstamākas laika zinātniskās fantastikas filmas ir "Neiespējamais ceļojums" (Le voyage à travers l'impossible, 1904), À la conquête du pôle (1912), "Doktora Kaligari kabinets" (1920), L'uomo meccanico (1921), Aelita (1924), Luch smerti (1925) un "Zudusī pasaule" (The Lost World, 1925).
1930.—1950. gadi
1930. gados dažas no lielbudžeta zinātniskās fantastikas filmām, kas iznāca bija Just Imagine (1930), "Karalis Kongs" (King Kong, 1930), Things to Come (1936) un Lost Horizon (1937). Citas ievērojamas 1930. gadu zinātniskās fantastikas filmas bija "Frankenšteins" (Frankenstein, 1931), "Frankenšteina līgava" (Bride of Frankenstein, 1935), Doctor X (1932), Dr. Jekyll and Mr. Hyde (1931), Island of Lost Souls (1932), "Neredzamais cilvēks" (1933) un The Return of Doctor X (1939). 1940. gados iznāca tādas filmas kā Black Friday (1940), Dr. Jekyll and Mr. Hyde (1941), It Happened Tomorrow (1944). Pēc filmu Destination Moon (1950) un Rocketship X-M (1950) daudzi šo laiku uzskatīja par "zinātniskās fantastikas filmu zelta laikmetu".
1950. gados cilvēkos parādījās interese par ceļošanu kosmosā. Lai gan lielākā daļa filmu bija mazbudžeta B klases filmas, bija arī vairākas veiksmīgas lielāka budžeta filmas ar tam laikam iespaidīgiem specefektiem. Šīs filmas ir "Diena, kad apstājās Zeme" (The Day the Earth Stood Still, 1951), The Thing from Another World (1951), When Worlds Collide (1951), "Pasauļu karš" (The War of the Worlds, 1953), "20 000 ljē pa jūras dzelmi" (20,000 Leagues Under the Sea, 1954), This Island Earth (1955), Forbidden Planet (1956), Invasion of the Body Snatchers (1956), The Curse of Frankenstein (1957), "Ceļojums uz Zemes centru" (Journey to the Center of the Earth, 1959) un "Pludmalē" (On the Beach, 1959). 1950. gados iznāk vairākas populāras monstru filmas kā Them! (1954), The Beast from 20,000 Fathoms (1953) un The Blob (1958). Visveiksmīgākās monstru filmas iznāca Japānas studijai Toho un kuras režisēja Iširo Honda. 1954. gadā izdotā filma "Godzilla", kurā monstrs uzbrūk Tokijai, iemantoja ļoti lielu popularitāti. Japāņu zinātniskās fantastikas filmas, kuras bija pazīstamas ar savu plašo specefektu izmantošanu, ieguva plašu popularitāti 1950. gados. Šīs filmas izraisīja interesi par zinātniskās fantastikas žanru Stenlijā Kubrikā, kurš vēlāk uzņēma filmu "2001: Kosmosa odiseja" (1968).
1960. gadi—mūsdienas
Turpinoties Kosmosa sacīkstēm starp ASV un PSRS, bija daudz dokumentālo filmu un ilustrāciju par reāliem notikumiem un tehnoloģijām. Jebkurai filmai, kurā attēloti reālistiski ceļojumi kosmosā, pastāvēja risks, ka tās iznākšanas brīdī tās būs novecojušas. 1960. gados bija salīdzinoši maz zinātniskās fantastikas filmu, taču dažas no tām pārveidoja zinātniskās fantastikas kino. Stenlija Kubrika filma "2001: Kosmosa odiseja" (1968) piešķīra žanram reālismu ar revolucionāriem vizuālajiem efektiem un reālistisku kosmosa ceļojumu attēlošanu. Filma ietekmēja žanru ar savu episko stāstu un filozofisko pieskaņu. Citas 1960. gadu žanra filmas ir itāļu režisora Mario Bavas Terrore nello Spazio (1965), Franklina Šafnera "Pērtiķu planēta" (Planet of the Apes, 1968) un Fransuā Trifo "451 grāds pēc Fārenheita" (Fahrenheit 451, 1966). Filma Barbarella (1968), ar Džeinu Fondu galvenajā lomā, parādīja žanru no komiskās puses. Žana Lika Godāra franču jaunā viļņa filma "Alfavila" (1965) parādīja futūrisku Parīzi, ko vada mākslīgais intelekts, kas aizliedz visas emocijas.
Kosmosa kuģu nolaišanās uz Mēnesi 70. gadu sākumā izraisīja jaunu interesi par zinātniskās fantastikas žanru. Padomju režisora Andreja Tarkovska filmas "Solāris" (1972) un "Stalkers" (1977) ir vienas no kritiķu vislabāk atzītajām žanra filmām. Zinātniskās fantastikas filmas 1970. gadu sākumā pētīja paranojas tēmu, kurā cilvēce tiek attēlota apdraudēta no tās pašas radītajiem socioloģiskiem, ekoloģiskiem vai tehnoloģiskiem pretiniekiem, piemēram, Džordža Lūkasa THX 1138 (1971), "Andromedas celms" (1971), Silent Running (1972), "Zaļais soilents" (Soylent Green, 1973), Westworld (1973) un tās turpinājums Futureworld (1976), Logan's Run (1976). Zinātniskās fantastikas komēdijas 1970. gados radīja Vudijs Allens (Sleeper (1973)) un Džons Kārpenters ("Tumšā zvaigzne" (Dark Star, 1974)).